text: Tá hundurin veit, hvat hann skal og dugir at gera tað, kanst tú seta orð og tekin saman við ávísu venjingini; t.d. siga “legg teg”.
text: #000001
text: Læring hjá hundum verður ofta býtt í trý stig: innlæring, stabilisering og generalisering (Rosbjerg, 2013). Tá vit ætla, at hundurin skal læra okkurt nýtt, veit hann jú ikki, hvat tað er, vit vilja hava, at hann skal gera. Hundurin skilir t.d. ikki, hvat orðini “legg teg” merkja, fyrr enn hann kann knýta rørsluna at leggja seg saman við munnligu boðunum ella ávísum handtekni. Tað fyrsta stigið er tí innlæringin, har hundurin lærir tað nýggja.Tú kanst t.d. lokka hundin við góðbitum í ta ynsktu støðuna, ella tú bíðar, til hundurin av sær sjálvum byrjar at gera okkurt, sum nærkast tí lidnu venjingini. So klikkir tú og lønar honum við góðbitum fyri tað. Síðan setur tú størri og størri krøv til hundin, áðrenn klikk og løn koma. At enda klikkir og lønar tú fyri ta lidnu venjingina. Hesin seinni hátturin verður brúktur av teimum førandi í venjing við klikkjara og verður kallaður shaping (Køste & Egtved, 2008). Tá hundurin veit, hvat hann skal og dugir at gera tað, kanst tú seta orð og tekin saman við ávísu venjingini; t.d. siga “legg teg”.
text: #000002
text: Síðan skal tað lærda venjast, styrkjast og festa seg. Tá er vit komin til stabilisering. Best er at venja tað nýggja væl og virðiliga í kendum og róligum umhvørvi heima. Síðan verður avbjóðingin at kunna gera tað nýliga lærda á nógvum ymiskum støðum og við ymiskari órógv av bæði fólki og hundum. Tá eru vit komin til generalisering. Í okkara føri er tað generaliseringin, sum er mest avbjóðandi.
text: #000003
text: Hendan summardagin í 2016 høvdu vit fingið boð um, at hundarnir skuldu ganga pent inn á økið við Leynavatn áðrenn venjing.
text: #000004
text: Hendan summardagin í 2016 høvdu vit fingið boð um, at hundarnir skuldu ganga pent inn á økið við Leynavatn áðrenn venjing. At ganga pent merkir, at hundurin skal ganga við vinstru lið førarans og fylgja honum. Eg fór frá húsum í góðari tíð, so Lui og eg kundu ganga pent inn, áðrenn hini komu. Í fyrsta lagi kundi hann ikki lata seg órógva av hinum hundunum, og í øðrum lagi fór eingin at síggja, um Lui als ikki gekk pent. Men gakk! Tá eg kom til venjingarøkið, vóru fleiri komin og onnur á veg. So har var einki annað at gera enn at byrja at ganga. Tíbetur visti eingin um mín bláa klikkjara í høgra lógva.
text: #000005
text: Tað gekk ikki so galið. Tíbetur vóru vit nógv til venjing, og økið var stórt, so venjarin kundi ikki hyggja eftir øllum í senn. Hendan dagin vildi eg helst vera ósjónlig sum longst. Lui skuldi venja at leggja seg bæði skjótt og væl; t.v.s. at hann skuldi liggja beint og ikki skeivur. Seinnu venjingarhálvu vandu vit m.a. at fáa hundarnir at fara inn í ein ring at leggja seg. Lui var raskur at venja, og eg byrjaði at slappa av.
text: #000006
text: Og so mátti eg avdúka fyri venjaranum, at vit høvdu vant at gingið pent og at brúkt klikkjara heima. Fyri at fáa ráð og vegleiðing, gingu vit eitt sindur. Fyrst bakkaði eg, og Lui fylgdi mær. Síðan vendi eg mær soleiðis, at Lui kom at ganga við mína vinstru lið. Og mín sann, um hann ikki fylgdi mær. Og glað var eg. Hesa ferð høvdu vit ikki koyrt í 45 minuttir, so Lui bara kundi snodda eina aðrastaðni enn vanligt. Í staðin komu vit eitt fet víðari við klikkjaranum í lógvanum á okkara drúgvu, men gevandi og mangan stuttligu lærileið.
text: #000007
text: TíðindiKom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41Gjald fyri innflutningsloyvir hækkar14. apríl 2023 - 23:09
text: #000011
text: Kom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41
text: #000012
text: Tað gert tú við at broyta stillingar í kaganum. Hvar stillingarnar eru, veldst um, hvønn kaga, tú nýtir. Farspor, sum Google Analytics nýtir, kanst tú velja frá við at installera eitt add-on í kagan. Tað eitur Google Analytics Opt-out. Minst tó til, at velur tú farspor frá, kanst tú ikki nýta tær tænastur, sum farsporini stýra.
text: #000020